Burry Stander-saak weer uitgestelBurry Stander Foto: Facebook Die saak teen die minibustaxibestuurder wat glo Burry Stander (25) doodgery het, is Woensdag weer in die Port Shepstone-landdroshof uitgestel omdat die taxibestuurder se regverteenwoordiger siek is. Njabulo Nyawose, die taxibestuurder, se vorige verhoor is op 27 Februarie ook uitgestel omdat een van die staat se kenners nie die verhoor kon bywoon nie. “Die prokureur wat Nyawose verteenwoordig het ŉ kollega na die hof gestuur om die boodskap oor te dra dat hy siek is en nie die hofverrigtinge kan bywoon nie,” het Natasha Ramkisson-Kara, ŉ woordvoerder van KwaZulu-Natal se Nasionale Vervolginggesag, gesê. Die verhoor is tot 28 Mei uitgestel. Nyawose is tans op ŉ waarskuwing vrygelaat. Nyawose het Stander na bewering op 3 Januarie tydens ŉ oefenrit by Shelley Beach doodgery. Stander het by die 2012 Olimpiese Spele in Londen die vyfde plek in die bergfietsrywedren behaal. Hy het by die Beijing Spele, as 20-jarige, 15de geëindig. Hy het die daaropvolgende seisoen bekendheid verwerf toe hy die onder-23-titel in die Bergfiets Wêreldbeker ingepalm het. In 2011 het Stander die eerste Suid-Afrikaner geword om die Cape Epic in die Wes-Kaap saam met mede-fietsryer, Christoph Sauser van Switserland, te wen. Die paar het hul titel in 2012 verdedig. Stander se vrou, Cherise Stander, het in 2014 die vroue-afdeling van die Argus-fietsrytoer gewen. Lees ook: Staatsgetuie nie beskikbaar in Burry Stander-saak Burry Stander-saak hervat Burry Stander-saak terug hof toe Burry Stander se familie soek antwoorde Burry Stander: Klagtes voorlopig laat vaar Argus-titels aan Burry opgedra Video: Fietsryers ignoreer glo veiligheidsmaatreëls Burry-gaping glo onprakties Burry Stander ter ruste gelê Burry Stander: Taximan op waarskuwing vry “Ek is lief vir jou” Video: Stander ‘meer as net ‘n kampioen’, sê pa Burry Stander-ongeluk: Taxibestuurder word vervolg Stander was ‘legende in wording’ Bekende bergfietsryer doodgery